În această perioadă, odată cu începerea postului Paștelui, tarabele piețelor sunt pline cu legume de sezon. Ridichi, salată, ceapă verde, urzici și leurdă, toate se găsesc pe alese. Însă oamenii se plâng că prețurile sunt mult mai mari comparativ cu anul trecut și devine tot mai greu să poată să țină tot postul.
Oamenii spun că prețurile au mai crescut față de anul trecut. La rândul lor, comercianții se tem că rămân cu marfa pe tarabe, deoarece vânzările sunt tot mai slabe.
"Preturile la mancare au crescut cam de patru ori fata de 2020. In aceeasi perioada era 4-5 lei kg de ardei gras acum e 20 de lei, ceea ce e foarte mult.
Preturile, toate au crescut. Sunt mai mari, sigur", spune un roman.
Ceapa, un LUX pentru români! Importurile masive și închiderea afacerilor fermierilor au scumpit alimentul de bază
Chiar și în Piața Centrală din Buzău, una dintre cele mai ieftine din țară, leușteanul costă între 4 și 5 lei legătura. Rar se găsește mai ieftin.
"5 lei lei era. Păi, în cazul ăsta, nici nu iau. Punem măcar câteva frunze și tot trebuie să punem că e necesar. Din cauză că-i făcut la căldură", spune o pensionară.
Postul Paștelui este numit și Postul Mare și este considerat cel mai lung și aspru post de peste an. Durează 40 de zile și are foarte puține zile de dezlegare la pește.